**Vážení rodičia,**

**predkladám Vám prvotnú informáciu k otvoreniu Základnej školy v Rovinke**

**od 1. 6. 2020.**

**Podľa zisťovania k 22. 5. 2020 sa prihlásilo: 230 žiakov na vyučovanie**

 **112 žiakov do ŠKD**

 **174 žiakov na stravovanie**

Žiaci 1. – 5. ročníka, ktorí nastúpia do školy, budú začlenení do skupín s maximálnym počtom 20 žiakov.

Pre žiakov z ročníkov 1. – 4. ktorí do školy nenastúpia online vzdelávanie z personálnych dôvodov nedokážeme zabezpečiť (okrem žiakov 2. A a 3. B triedy).

Ročníky 6. – 9. pokračujú v upravenom dištančnom a online vzdelávaní.

Prevádzka školy bude v čase od **7:30 do 16:30 hod.**

Žiaci budú prichádzať v čase **7:30 – 8:30 hod. v  intervaloch** podľa časového harmonogramu, s ktorým Vás včas oboznámime.

**Vyučovací proces** bude trvať od **8:30 do 12:00 hod. /4 vyučovacie bloky**/ bez veľkej prestávky.

**Výchovný proces** bude trvať od **12:00 do 16:30 hod.**

Ranný klub v prevádzke nebude.

* Prvý deň pri vstupe do budovy školy žiak odovzdá vyhlásenie o bezinfekčnosti prostredia poverenej osobe.
* Žiakovi bude denne pri vstupe do budovy školy odmeraná teplota a dezinfikované ruky.
* V prípade, že bude žiak chýbať v škole, opätovne prinesie vyhlásenie o bezinfekčnosti prostredia.
* Žiak je povinný každé ráno si pri vstupe vydezinfikovať ruky.
* Žiak je povinný každý deň priniesť do školy dve rúška a balík hygienických vreckoviek podľa jeho potreby.
* Žiaci budú nosiť rúška len v spoločných priestoroch (aj toalety). V triede žiaci rúška nosiť nemusia.
* Žiaci 1. – 5. ročníka, ktorí nastúpia do školy budú mať zabezpečené stravovanie v školskej jedálni v zmysle usmernení RÚVZ a MŠVVaŠ SR podľa preukázaného záujmu pri prieskume. Prosíme skontrolovať dostatok finančných prostriedkov na osobnom účte žiaka.

**Upozornenie ! Žiaci 1. – 5. ročníka sú automaticky prihlásení na stravu. Pokiaľ žiak do školy nenastúpi, alebo sa stravovať nebude, je nutné ho k 1. 6. 2020 zo stravy odhlásiť**.

Ďalšie **informácie Vám zašleme po 27. 5. 2020,**  keď budú spresnené podmienky zo strany MŠ SR a RUVZ, ktoré sú pre nás záväzné.

**Ak sa Vám situácia zmení a dieťa chcete odhlásiť z vyučovania či ŠKD, oznámte nám to čím skôr (do 27. 5. 2020) na emailovú adresu** **admin@zsrovinka.edu.sk**

Ďakujem za pochopenie.

S úctou

 Mgr. Elena Zelenská

 riaditeľka školy